एलीटेट नेम्तुश्किन

अगर मैं भूल जाऊं अपनी मातृभाषा को  

और उन गीतों को, जो मेरे लोग गाते हैं

तो मेरी आँखें और कान किस काम के?

कहो - मेरा मुँह किस काम का?

अगर मैं भूल जाऊं मिट्टी की गंध को

और उसकी भली भांति सेवा न कर सकूँ 

तो मेरे हाथ किस काम के?

कहो - मैं संसार में क्यों रह रहा हूँ?

मैं कैसे विश्वास करूँ इस मूर्खतापूर्ण विचार पर 

कि मेरी भाषा कमजोर और निरीह है

जबकि मेरी माँ के आखिरी शब्द

इवांकी में थे - । 

"बोल मोया इवांकिया" सोवेत्स्काया कुलतुरा, 28 जुलाई 1988 

एलीटेट निकोलाइविच नेम्तुश्किन ( इर्कुत्स्क ओब्लास्ट, साइबेरिया 12 नवंबर 1939 - 2006) एक इवांक -रूसी कवि थे जो अपनी मूल इवांकी भाषा में और उसके बारे में लिखने के लिए जाने जाते थे। उन्हें रूस के अंदर और बाहर व्यापक मान्यता मिली है, और उनके काम का उपयोग यूनेस्को द्वारा भाषा के खतरे की समस्या पर ध्यान आकर्षित करने के लिए किया गया है । उनकी कविता की 31 से अधिक पुस्तकें प्रकाशित हुई हैं, उनमें से अधिकांश किताबें रूसी भाषा में हैं, लेकिन कुछ इवांकी में हैं। 
श्रेणी:२००६ में निधन
श्रेणी:1939 में जन्मे लोग